Armenia encomenzó a cayer baixo influencia d'os romans en l'anyo 66 aC dimpués d'a Batalla de Tigranocerta y la derrota final de Mitriades VI de Ponto. Marco Antonio invadió y derrotó lo Reino d'Armenia en l'anyo 34 aC, pero los romans perdioron a hechemonía mientres a guerra civil d'os anyos 32 aC y 30 aC. En l'anyo 20 l'emperador César Augusto negoció con os Arsacidas que Armenia esdevenise un estau-tampón entre l'Imperio Román y l'Imperio Parto. Como estau-tampón Armenia estió scenario de luitas entre gubernants y usurpadors contraposaus a qui refirmaban u bien os romans y u bien os partos.